Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: a 36/1996. (IX. 4.) AB határozata is — rámutatott:
Paragraph Index: 707

a 36/1996. (IX. 4.) AB határozata is — rámutatott: „Az Alkotmány 7. § (1) bekezdése azt is jelenti, hogy a Magyar Köztársaság az Alkotmány rendelkezésénél fogva részt vesz a nemzetek közösségében; ez a részvétel tehát a belsõ jog részére alkotmányi parancs.” [53/1993. (X. 13.) AB határozat, ABH 1993, 323, 327.] Ebbõl pedig azt a következtetést vonta le az Alkotmánybíróság, hogy az Alkotmány 7. § (1) bekezdése kifejezett rendelkezésénél fogva a nemzetközi jog bizonyos szabályai, a „vállalt” nemzetközi kötelezettségek kötelezõen érvényesülnek. [ABH 1993, 323, 327.] Ebbõl következik tehát az, hogy „[a] nemzetközi jog eltérõ tartalmú, kifejezett és kogens szabályával szemben a nemzeti jog nem érvényesülhet”. [ABH 1993, 323, 334.] Az Abtv. 45. § (1) bekezdése értelmében, ha az Alkotmánybíróság megállapítja, hogy a nemzetközi szerzõdést kihirdetõ jogszabállyal azonos vagy annál alacsonyabb szintû jogszabályi rendelkezés a nemzetközi szerzõdésbe ütközik, akkor a nemzetközi szerzõdésbe ütközõ jogszabályi rendelkezést megsemmisíti. A jelen esetben a nemzetközi szerzõdésbe ütközõ jogszabályi rendelkezés a nemzetközi szerzõdést kihirdetõ jogszabállyal azonos szintû, ezért az Alkotmánybíróság a nemzetközi szerzõdésbe ütközõ jogszabályi rendelkezést, az Szt. 121. § (3) bekezdését megsemmisítette. 2.3.2. Az Alkotmánybíróság ugyanakkor megállapította, hogy az Szt. 126. § (3) bekezdése, amely az állami támogatást ellátási szerzõdés megkötésével biztosítja, önmagában nem ellentétes a Megállapodás III. Fejezetében foglaltakkal. A Megállapodás III. Fejezete ugyanis nem zárja ki az egyházi közszolgáltatás állami támogatásának ellátási szerzõdés alapján történõ igénylését. A szerzõdés megkötése azonban nem válhat az egyházi közszolgáltatás állami támogatásának feltételévé; az csak jogi kerete, következménye lehet az állami, illetve önkormányzati közfeladat átvállalása alapján járó állami támogatás igénylésének. Az egyházi közszolgáltatás állami támogatásának alapja ugyanis az állampolgár szabad elhatározása. Az Alkotmánybíróság ugyanakkor rámutat arra, hogy az állami, illetve önkormányzati szociális feladat átvállalásának ellátási szerzõdés útján történõ állami támogatásához hasonló esetben, közoktatási feladat átvállalásával kapcsolatban, a Megállapodás aláírását megelõzõen, a 22/1997. (IV. 25.) AB határozat alkotmányos követelményként állapította meg, hogy „az állam vagy a helyi önkormányzat az egyházi jogi személyek által fenntartott közoktatási intézmények mûködéséhez a hasonló állami és önkormányzati intézményekével azonos mértékû költségvetési támogatáson kívül olyan arányú kiegészítõ anyagi támogatást nyújtson, amilyen arányban ezek az intézmények állami vagy önkormányzati feladatokat vállaltak át”. [ABH 1997, 107.] Az idézett határozat továbbá arra is felhívta a figyelmet, hogy „a helyi önkormányzatnak vagy a mûvelõdési és közoktatási miniszternek az egyházi iskola fenntartójával közoktatási megállapodást kell kötnie és ennek keretében (...) olyan arányú (...) anyagi támogatást kell biztosítania, mint

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes